**Regionálny veľtrh cvičných firiem Žiar nad Hronom 2022**

Súkromná obchodná akadémia DSA, Žiar nad Hronom v partnerstve so Slovenským centrom cvičných firiem zo ŠIOV dňa 31. 03. 2022 pripravili a zrealizovali už druhý rok online regionálny veľtrh a zároveň kontraktačný deň cvičných firiem Slovensko Stred.

Slávnostného otvorenia KD CF Slovensko stred sa ujal riaditeľ SOA DSA Žiar nad Hronom Alexander Frič a vedúca odboru FG- SCCF a podpory smerovania mládeže Gabriela Horecká. Moderáciou nás sprevádzala pani učiteľka Eva Sliacka.

 Súčasťou akcie boli súťaže cvičných firiem v kategórii „Naj elektronická prezentácia“, „reklamný webový baner“ a „www stránka“.

Cieľom kontraktačných dní a regionálnych veľtrhov CF je umožniť čo najväčšiemu počtu žiakov vyskúšať si a získať na nečisto podnikateľské zručnosti a zlepšiť si finančnú a digitálnu gramotnosť.

Na veľtrhu sa zúčastnilo celkom 20 cvičných firiem a z toho jedna česká cvičná firma.

Súťaže hodnotila Oľga Ďuricová, gestorka cvičných firiem a regionálnych veľtrhov Žiar nad Hronom, toho času na dôchodku a Slovenské centrum cvičných firiem v zastúpení Marty Marušincovej a Gabriely Horeckej. Na základe hodnotenia odbornej poroty sa do užšieho výberu súťaže "Naj e-prezentácia" dostali nasledovné cvičné firmy (sú uvedené v abecednom poradí):

1. 3BE-STAV, s.r.o., SOŠ techniky a služieb Nitra
2. ADesign, s.r.o.,  SOA DSA Žiar nad Hronom
3. Batyk and Custom, s.r.o., SOŠ chemická,  Hlohovec
4. Ľudovka, s.r.o., SOŠ Žarnovica
5. Reborn, s.r.o., SOŠ chemická,  Hlohovec
6. Rekocičky, s.r.o., SSOŠ podnikania Zvolen
7. Spotlight, s.r.o., SOŠ chemická,  Hlohovec

Vybraných sedem cvičných firiem postupne prezentovali naživo svoje príspevky online cez MS Teams. Podmienkou bolo cvičnú firmu stručne  charakterizovať v cudzom jazyku (cca 2-3 minúty) a následne komentovať jednotlivé časti prezentácie. Po každej prezentácii cvičnej firmy sa v rámci panelovej diskusie vyjadrili a prípadne poradili ako ešte prezentáciu vylepšiť porotkyne Oľga Ďuricová, Marta Marušincová, Gabriela Horecká vrátane hosťa veľtrhu Ľudmily Velichovej z Ekonomickej univerzity v Bratislave.

Už teraz vieme, že aj tento regionálny veľtrh a v poradí 3. Kontraktačný deň cvičných firiem Slovensko 2022 bol úspešný. Už len účasť cvičnej firmy je úspechom a každého jedného žiaka posúva v získavaní veľmi dôležitých kľúčových kompetencií ako je napríklad prezentovanie výsledkov a vystupovanie. Účastníkom veľtrhu gratulujeme k dosiahnutým úspechom a ďakujeme organizátorom za skvelú akciu.